
DR.30.9.2003 5 
 

 Timbalan Menteri di Jabatan Perdana Menteri [Datuk Douglas Uggah Embas]:  
Tuan Yang di-Pertua, untuk makluman Yang Berhormat terdapat beberapa projek yang 
akan dilaksanakan oleh Suruhanjaya Pelabuhan Pulau Pinang.  Projek-projek tersebut 
adalah seperti berikut: 

(i) Projek pembinaan semula jeti Swetenham yang dianggarkan 
bernilai RM65 juta yang merangkumi kerja-kerja menaik taraf KT 
dan pembinaan dermaga sepanjang 400 meter.  Projek dijangka 
mula pada tahun 2004; 

(ii) Projek pembinaan Marina di Jeti Lebuh Gereja, George Street 
Pier yang dijangka akan dapat menampung kapal-kapal layar 
yang bersaiz di antara 10 ke 40 meter dan menyedia 
kemudahan berlabuh sebanyak 102 buah kapal layar.  Projek ini 
dijangka bermula lewat tahun ini; 

(iii) Yang ketiga terdapat dua projek dalam perancangan iaitu 
pembangunan kawasan dalaman jeti Swetenham dan 
pembangunan kompleks pelabuhan termasuk bas terminal.  
Ianya masih di peringkat perbincangan di antara Unit 
Perancangan Ekonomi Kementerian Pengangkutan Suruhanjaya 
Pelabuhan Pulau Pinang dan Penang Port Sdn  Bhd.   

Timbalan Yang di-Pertua [Dato’ Haji Muhamad bin Abdullah]:  Tuan Lim Hock 
Seng. 

 Tuan Lim Hock Seng:  Tuan Yang di-Pertua, soalan tambahan.  Pada satu masa 
dahulu Setiausaha Parlimen Kementerian Pengangkutan iaitu Yang Berhormat dari Petaling 
Jaya Selatan.  Beliau ada mengumumkan bahawa feri Pulau Pinang boleh melaksanakan 
satu projek bot laju untuk penumpang-penumpang berjalan kaki, saya tidak tahulah… 

 Puan Chong Eng:   [Menyampuk] 

 Tuan Lim Hock Seng:  Sebab dalam surat khabar kata projek ini telah 
ditangguhkan.  Saya ingin mengetahui berkenaan asas-asas atau sebab-sebab mengapa 
projek ini ditangguhkan? 

 Puan Chong Eng:  Dia tidak tahulah! 

Tuan Lim Hock Seng:  Ini pun hanya maklumat sahaja…. 

Datuk Douglas Uggah Embas:  Terima kasih Yang Berhormat.  Tuan Yang di-
Pertua, masalahnya Yang Berhormat hanya mendengar khabar angin sahaja selepas itu 
menyebarkan khabar angin untuk kepentingan politik beliau.  Sebenarnya kerajaan tidak 
menangguhkan projek untuk bot laju ini, ianya sedang dikaji dengan lebih teliti dan 
beberapa perkara akan diselesaikan tetapi pihak berkenaan merasakan projek untuk bot 
laju ini adalah perlu memandangkan kepada perubahan-perubahan permintaan di kawasan 
tersebut kerana feri-feri yang digunakan sekarang, 8 buah feri itu mungkin akan digunakan 
semua untuk membawa kereta kerana penggunaan kereta telah bertambah.  Dan oleh yang 
demikian maka kaedah yang lain termasuk penggunaan bot laju akan digunakan untuk 
memberi keselesaan kepada masyarakat di tempat itu.     

   Datuk Dr. Haji Yusof bin Haji Yacob:  [Bangun] 

Timbalan Yang di-Pertua [Dato’ Haji Muhamad bin Abdullah]:  Ya, Sipitang! 

 Datuk Dr. Haji Yusof bin Haji Yacob:  Terima kasih  Tuan Yang di-Pertua dan 
terima kasih jawapan dengan Timbalan Menteri.  Kerajaan berbelanja besar untuk membuat 
kemudahan-kemudahan termasuk mengeluarkan lesen untuk kapal dan juga feri.  Apakah 
kerajaan juga bercadang demi untuk kebaikan Sabah, Sarawak dan Semenanjung untuk 
mengadakan semula seperti banyak yang dinyatakan feri Malaysia iaitu Sabah, Sarawak 
dan Semenanjung ataupun kerajaan membuka tawaran atau memberi lesen kepada 
sesiapa sahaja yang berminat untuk membuat operasi menghidupkan semula feri di antara 
Sabah, Sarawak dan Semenanjung ini.  Ataupun dua feri iaitu Sabah ke Sarawak, 
Semenanjung mungkin terus ke Pulau Pinang? 

  



Timbalan Menteri di Jabatan Perdana Menteri [Datuk Douglas Uggah Embas]: Tuan Yang di-Pertua, untuk makluman Yang Berhormat terdapat beberapa projek yang akan dilaksanakan oleh Suruhanjaya Pelabuhan Pulau Pinang. Projek-projek tersebut adalah seperti berikut: (i) Projek pembinaan semula jeti Swetenham yang dianggarkan bernilai RM65 juta yang merangkumi kerja-kerja menaik taraf KT dan pembinaan dermaga sepanjang 400 meter. Projek dijangka mula pada tahun 2004; (ii) Projek pembinaan Marina di Jeti Lebuh Gereja, George Street Pier yang dijangka akan dapat menampung kapal-kapal layar yang bersaiz di antara 10 ke 40 meter dan menyedia kemudahan berlabuh sebanyak 102 buah kapal layar. Projek ini dijangka bermula lewat tahun ini; (iii) Yang ketiga terdapat dua projek dalam perancangan iaitu pembangunan kawasan dalaman jeti Swetenham dan pembangunan kompleks pelabuhan termasuk bas terminal. Ianya masih di peringkat perbincangan di antara Unit Perancangan Ekonomi Kementerian Pengangkutan Suruhanjaya Pelabuhan Pulau Pinang dan Penang Port Sdn Bhd. Timbalan Yang di-Pertua [Dato' Haji Muhamad bin Abdullah]: Tuan Lim Hock Seng. Tuan Lim Hock Seng: Tuan Yang di-Pertua, soalan tambahan. Pada satu masa dahulu Setiausaha Parlimen Kementerian Pengangkutan iaitu Yang Berhormat dari Petaling Jaya Selatan. Beliau ada mengumumkan bahawa feri Pulau Pinang boleh melaksanakan satu projek bot laju untuk penumpang-penumpang berjalan kaki, saya tidak tahulah... Puan Chong Eng: [Menyampuk]. Tuan Lim Hock Seng: Sebab dalam surat khabar kata projek ini telah ditangguhkan. Saya ingin mengetahui berkenaan asas-asas atau sebab-sebab mengapa projek ini ditangguhkan?. Puan Chong Eng: Dia tidak tahulah!. Tuan Lim Hock Seng: Ini pun hanya maklumat sahaja.... Datuk Douglas Uggah Embas: Terima kasih Yang Berhormat. Tuan Yang di- Pertua, masalahnya Yang Berhormat hanya mendengar khabar angin sahaja selepas itu menyebarkan khabar angin untuk kepentingan politik beliau. Sebenarnya kerajaan tidak menangguhkan projek untuk bot laju ini, ianya sedang dikaji dengan lebih teliti dan beberapa perkara akan diselesaikan tetapi pihak berkenaan merasakan projek untuk bot laju ini adalah perlu memandangkan kepada perubahan-perubahan permintaan di kawasan tersebut kerana feri-feri yang digunakan sekarang, 8 buah feri itu mungkin akan digunakan semua untuk membawa kereta kerana penggunaan kereta telah bertambah. Dan oleh yang demikian maka kaedah yang lain termasuk penggunaan bot laju akan digunakan untuk memberi keselesaan kepada masyarakat di tempat itu. Datuk Dr. Haji Yusof bin Haji Yacob: [Bangun]. Timbalan Yang di-Pertua [Dato' Haji Muhamad bin Abdullah]: Ya, Sipitang!. Datuk Dr. Haji Yusof bin Haji Yacob: Terima kasih Tuan Yang di-Pertua dan terima kasih jawapan dengan Timbalan Menteri. Kerajaan berbelanja besar untuk membuat kemudahan-kemudahan termasuk mengeluarkan lesen untuk kapal dan juga feri. Apakah kerajaan juga bercadang demi untuk kebaikan Sabah, Sarawak dan Semenanjung untuk mengadakan semula seperti banyak yang dinyatakan feri Malaysia iaitu Sabah, Sarawak dan Semenanjung ataupun kerajaan membuka tawaran atau memberi lesen kepada sesiapa sahaja yang berminat untuk membuat operasi menghidupkan semula feri di antara Sabah, Sarawak dan Semenanjung ini. Ataupun dua feri iaitu Sabah ke Sarawak, Semenanjung mungkin terus ke Pulau Pinang?.